Jalan Ayer Itam

Jalan Ayer Itam merupakan sebatang jalan utama di dalam bandar raya George Town di negeri Pulau Pinang, Malaysia. Ia merupakan antara laluan utama yang menghubungkan pusat bandar George Town ke kawasan pinggir bandar Ayer Itam.

 Sejarah 
kanan|thumb|Jalan Ayer Itam semasa waktu puncak
Sebuah jalan yang menghubungkan pusat bandar George Town dengan Ayer Itam di sebelah barat telah wujud sejak tahun 1790. Jalan ini digunakan untuk mengangkut hasil pertanian tempatan seperti buah pala dan lada hitam dari ladang ke pelabuhan penempatan George Town.

Menjelang tahun 1900, sebuah laluan trem telah mula beroperasi di sepanjang jalan ini. Pada tahun 1930-an, jalan ini telah diperluas dan pencahayaan jalan dipasang menjelang tahun 1938.

Jalan Ayer Itam sering mengalami kesesakan lalu lintas yang teruk, terutamanya semasa waktu puncak, disebabkan peningkatan pemilikan kenderaan. Sebagai langkah respons, Kerajaan Negeri Pulau Pinang telah merancang beberapa penambahbaikan infrastruktur bagi mengurangkan kesesakan lalu lintas di koridor ini. Antaranya termasuk pembinaan lebuh raya dan laluan monorel di bawah Pelan Induk Pengangkutan Pulau Pinang.

 Mercu tanda 

 Rumah Suffolk
 Sekolah Menengah Kebangsaan Methodist, Pulau Pinang
 Kolej Universiti Han Chiang
 Masjid Negeri Pulau Pinang
 Sekolah Menengah Jenis Kebangsaan Chung Ling
 Tugu Peringatan Perang Air Itam

 Rujukan 
Kategori:Koordinat pada Wikidata
Kategori:Laman yang menggunakan gajet WikiMiniAtlas
Kategori:Rencana yang mengandungi teks bahasa Melayu (bahasa makro) yang dipetik secara eksplisit